กลุ่มธุรกิจอาหารสัตว์เลี้ยง ตั้งสติและเดินหน้าต่อไป
8 เมษายน 2566

Food and Beverage Sector
กลุ่มธุรกิจอาหารสัตว์เลี้ยง ตั้งสติและเดินหน้าต่อไป
ข้อมูลอาหารสัตว์เลี้ยงของสหรัฐฯ ดัชนีขายปลีกอาหารสัตว์เลี้ยงเดือน ก.พ. ของสหรัฐฯ อยู่ที่ 356 จุด (+3.2% YoY และ -7% MoM) นับเป็นการลดลงเชิง MoM เดือนที่ 2 ติดต่อกันสำหรับดัชนีขายปลีกอาหารสัตว์เลี้ยงของสหรัฐฯ หลังจากทำสถิติสูงสุดใหม่ที่ 421 จุดในเดือน ธ.ค. การเติบโตเชิง YoY และการลดลงเชิง MoM ในไตรมาส 1/2566
แสดงให้เห็นถึงลักษณะตามฤดูกาล ขณะที่ขนาดใบเสร็จเฉลี่ยของสหรัฐฯ สำหรับอาหารสัตว์เลี้ยงเติบโตขึ้น 8.3% YoY ในเดือน ก.พ. และ 5.5% YoY ในเดือน มี.ค. นอกจากนี้ หลังจากการพูดคุยกับผู้บริหาร ITC เราเชื่อว่าการลดลงดังกล่าวในไตรมาส 1/2566 เกิดจากการจัดโปรโมชั่นลดราคาเพื่อล้างสต็อกสินค้าเก่าและเตรียมออกผลิตภัณฑ์ใหม่
CPI ดัชนีราคาผู้บริโภค (CPI) อาหารสัตว์เลี้ยงของสหรัฐฯ แคนาดา และอิตาลี และราคานำเข้าอาหารสัตว์เลี้ยงของฝรั่งเศส ล้วนมีพัฒนาการเชิงบวก โดยเติบโต 15.2% 12.7% 14.2% และ 19.4% YoY ในเชิง MoM การเติบโตอยู่ที่ 1.2% 0% 0.3% และ 0%
การส่งออกอาหารสัตว์เลี้ยงรายเดือนของไทย แม้ว่ายอดขายปลีกอาหารสัตว์เลี้ยงของสหรัฐฯ จะแข็งแกร่ง แต่การส่งออกอาหารสัตว์เลี้ยงของไทยในเดือน ก.พ.ดูเหมือนจะอ่อนแอ โดยมีมูลค่าการส่งออกที่ 158 ล้านดอลล่าร์สหรัฐฯ (-36.7% YoY และ -1.8% MoM)
ซึ่งเป็นการลดลงติดต่อกันเป็นเดือนที่ 9 หากพิจารณาจากประเทศที่มีสัดส่วนในรายได้ของ ITC และ AAI ประเทศส่งออกปลายทาง 2 ประเทศที่มียอดส่งออกอ่อนแอที่สุดตามมูลค่า ได้แก่ สหรัฐฯ (-45.8% YoY และ -15.1% MoM) และจีน
การติดตามแนวโน้มจากผู้บริหาร เพื่อให้เข้าใจถึงพัฒนาการทั้งปีของอุตสาหกรรมอาหารสัตว์เลี้ยงโดยปราศจากการรบกวนจากผลกระทบตามฤดูกาล เราจึงเลือกติดตามแนวทางของบริษัทมหาชนต่างชาติในอุตสาหกรรมอาหารสัตว์เลี้ยง โดยบริษัทอาหารสัตว์เลี้ยงที่เราติดตามทั้งหมดรายงานทิศทางของบริษัทที่เป็นบวกบวกดังแสดงในแผนภาพ 9
มุมมองของเรา เราให้ความสำคัญกับข้อมูลอาหารสัตว์เลี้ยงของสหรัฐฯ มากกว่าข้อมูลการส่งออกอาหารสัตว์เลี้ยงรายเดือนของไทย เนื่องจากข้อมูลแรกน่าจะสะท้อนความต้องการอาหารสัตว์เลี้ยงได้ดีกว่าข้อมูลของไทยที่เป็นผลมาจากความต้องการดังกล่าว ดังนั้น ตราบใดที่ตัวเลขของสหรัฐฯ ยังคงแข็งแกร่ง เราเชื่อว่าไม่น่าจะมีผลกระทบเชิงโครงสร้างต่อ ITC และ AAI ทั้งนี้ ส่วนแบ่งรายได้จากสหรัฐฯ ต่อรายได้ของ ITC และ AAI นั้นมากที่สุด
มุมมอง KS
แนะนำ “ซื้อ” เราคงคำแนะนำ “ซื้อ” ทั้ง ITC และ AAI ด้วยราคาเป้าหมายที่ 40.2 บาท และ 8.7 บาท ตามลำดับ
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน